Μάχες της Κρεμίνας

Ως μάχες της Κρεμίνας είναι γνωστές δύο στρατιωτικές αναμετρήσεις μεταξύ Ρωσίας και Ουκρανίας για τον έλεγχο της Κρεμίνας στην ανατολική Ουκρανία. Η πρώτη μάχη ξεκίνησε στις 18 Απριλίου 2022 και ολοκληρώθηκε την επόμενη μέρα με ρωσική νίκη, και θεωρήθηκε σαν αρχή της Μάχης του Ντονμπάς για τον έλεγχο της περιοχής του Ντονμπάς.

Η δεύτερη μάχη ξεκίνησε στις 2 Οκτωβρίου 2022, μια ημέρα αφότου ο ουκρανικός στρατός ανακατέλαβε το Λιμάν.

 Ιστορικό 
Η Κρεμίννα, μια πόλη 18.000 κατοίκων, αποτελεί μια πόλη με στρατηγική σημασία για την εξέλιξη της ρωσικής εισβολής στην Ουκρανία, επειδή ο έλεγχος της πόλης επιτρέπει την γρηγορότερη πρόσβαση στο Κραματόρσκ, το οποίο απέχει μόλις 1 ώρα οδικώς από την Κρεμίνα.

 Χρονοδιάγραμμα 

 Πρώτη μάχη 
Στις 18 Απριλίου, οι ρωσικές δυνάμεις εισήλθαν στην πόλη της Κρεμίνας, και σχετικά με αυτό ο Κυβερνήτης της Περιφέρειας Λουχάνσκ Σέρχι Χαϊντάι ανέφερε ότι ξεκίνησαν οδομαχίες και ότι δεν ήταν δυνατή η εκκένωση της πόλης. Οι Ρώσοι, σύμφωνα με τον ίδιο, είχαν μεταφέρει στρατιωτικό εξοπλισμό και οι πολίτες ήταν περικυκλωμένοι. Οι ρωσικές δυνάμεις επιτέθηκαν από όλες τις πλευρές, περικυκλώνοντας την πόλη. Οι μάχες συνεχίστηκαν όλη τη νύχτα με τις μάχες να συνεχίζουν να είναι ιδιαίτερα σκληρές. Στις 19 Απριλίου ο Χαϊντάι ανέφερε ότι τα ουκρανικά στρατεύματα στην πόλη αποσύρθηκαν, δίνοντας στα ρωσικά στρατεύματα τον πλήρη έλεγχο της πόλης.

 Συνέπειες 
Η Κρεμίνα ήταν η πρώτη πόλη στη περιοχή του Ντονμπάς, η οποία έπεσε στους Ρώσους. Ο κυβερνήτης Χαϊντάι υποστήριξε ότι σκοτώθηκαν 200 άμαχοι, αλλά θα μπορούσαν να ήταν περισσότεροι. Ουκρανοί αξιωματούχοι ανέφεραν στις 25 Απριλίου ότι μια έκρηξη στο Δημαρχείο της Κρεμίνας από έκρηξη αερίου στοίχισε τη ζωή σε Ρώσους στρατιώτες.

 Δεύτερη μάχη 
Εν μέσω της ουκρανικής αντεπίθεσης στο Χάρκοβο του 2022, η Ουκρανία ξεκίνησε τη Δεύτερη Μάχη του Λιμάν στις 10 Σεπτεμβρίου και περίπου την ίδια ώρα, οι ουκρανικές δυνάμεις. Στις 19 Σεπτεμβρίου η Ουκρανία ανακατέλαβε την Μπιλοχορίβκα, ένα χωριό στη περιφέρεια Λουχάνσκ, με αποτέλεσμα πλέον η περιφέρεια Λουχάνσκ να μην είναι υπό πλήρη ρωσικό έλεγχο.

Τη νύχτα της 27ης προς 28η Σεπτεμβρίου, οι ουκρανικές δυνάμεις διέσχισαν τον βόρειο Ντονέτς στη Ντρονίβκα, εισέβαλαν στο δασικό πάρκο του ποταμού βόρειου Ντονέτς και απέκλεισαν επιτυχώς την πρόσβαση των Ρώσων στον κρίσιμο δρόμο Κρεμίνας-Τόρσκε, επιταχύνοντας την περικύκλωση των ρωσικών δυνάμεων στη περιοχή του Λιμάν και ανοίγοντας μια διαδρομή για την επίθεση στη Κρεμίνα..

Η ανακατάληψη του Λιμάν οδήγησε στην ανακατάληψη μιας πόλης με στρατηγική σημασία για τους Ουκρανούς, την 1 Οκτωβρίου. Στις 30 Σεπτεμβρίου 2022 οι Ρώσοι ανακοίνωσαν την προσάρτηση των περιφερειών Ντόνετσκ και Λουχάνσκ στη Ρωσία.

Στις 2 Οκτωβρίου, οι ουκρανικές δυνάμεις βομβάρδισαν σφοδρά ρωσικές θέσεις στην Κρεμίνα και την ίδια στιγμή, σύμφωνα με τον Γκάρντιαν, Ουκρανοί έριξαν πυρ κατά ρωσικών δυνάμεων που είχαν υποχωρήσει στην Κρεμίνα.

Στις 3 Οκτωβρίου, τα ουκρανικά στρατεύματα κατέλαβαν κάποια εδάφη στην γραμμή ποταμός Όσκιλ-Κρεμίνα, με στόχο την περιφέρεια Λουχάνσκ. Σύμφωνα με ρωσικές πηγές, ρωσικά στρατεύματα την ίδια μέρα είχαν υποχωρήσει στην Κρεμίνα, όπου βρίσκεται, στις 7 Οκτωβρίου, η γραμμή του μετώπου.

 Παραπομπές 

Κατηγορία:Ρωσική εισβολή στην Ουκρανία (2022)